Ján Solovič

**Ján Solovič** (* 8. marec 1934, Pliešovce† 10. júl 2022) bol slovenský dramatik a spisovateľ.

## Životopis
Narodil sa v železničiarskej rodine a vzdelanie získaval vo Zvolene a v Bratislave, kde v rokoch študoval na VŠMU dramaturgiu. V rokoch 19571963 bol dramaturgom Československého rozhlasu, v rokoch 19631971 pracoval ako jeho umelecký šéf. V rokoch 19711983 bol vedúcim tajomníkom a v rokoch 19841989 bol predsedom Zväzu slovenských spisovateľov. Zastával tiež viacero politických postov, napr. bol poslancom Slovenskej národnej rady (19711990), členom jej predsedníctva či predsedom jej výboru pre školstvo a kultúru. Od roku 1978 do odchodu do dôchodku bol docentom televíznej a filmovej dramaturgie na VŠMU. 

## Tvorba
Jeho prvými literárnymi dielami boli básne. V roku 1953 debutoval ako dramatik v rozhlase, v roku 1955 debutoval tiež ako divadelný dramatik. V roku 1962 sa začal venovať aj televíznym hrám. Svojim dielom sa stal reprezentatívnou ukážkou autora z obdobia tzv. normalizácie. Vo svojich dielach sa zaoberal témami ako kolektivizácia, ľahkomyseľnosť a jej nedozierne následky, ľudské problémy, zápas o spoločenský pokrok, no taktiež sa zaoberá súčasnými spoločenskými problémami. Veľmi dobre chápe ľudské trápenia, u jednotlivcov vidí zložitú spleť osobných a spoločenských problémov, preto aj jeho hlavní hrdinovia nie sú bez vnútorných protirečení a konfliktov s okolím.

## Dielo
### Divadelné hry
*1955 – *Posledná hrmavica*
*1957 – *Nepokojná mladosť*, komédia
*1958 – *Súhvezdie Draka*
*1960 – *U nás taká obyčaj*, veselohra
*1968 – *Strašne ošemetná situácia*, veselohra
*1970 – *Žobrácke dobrodružstvo*, tragikomédia (pod názvom *Plné vrecká peňazí*) do muzikálovej podoby v roku 1975 prepracovali Milan Lasica a Július Satinský
*1972 – *Veža nádeje*, veselohra
*1972 – *Dve komédie*
*1973 – *Meridián*
*1974 – *Strieborný jaguár*
*1976 – *Zlatý dážď*
*1978 – *Občianska trilógia* spoločné vydanie hier Meridián, Strieborný jaguár a Zlatý dážď
*1978 – *Pozor na anjelov*, komédia
*1981 – *Právo na omyl*, dráma
*1983 – *Kráľovná noci v kamennom mori*, veselohra
*1984 – *Zvon bez veže*
*1985 – *Peter a Pavel*, komédia
*1987 – *Príliš odvážny projekt*
*2006 – *Maharadža z Royalu*

### Rozhlasové hry
*1953 – *Torunský génius*, o Mikulášovi Kopernikovi
*1955 – *Prešporská predohra*, o študentských rokoch Štúrovcov
*1958 – *Polnoc bude o päť minút*
*1962 – *Ruky pre Luciu*
*1965 – *Prvý dialóg s vami*
*1965 – *Druhý dialóg s vami*
*1968 – *Rekomando*

### Televízne hry
*1963 – *Kar na konci roku*
*1965 – *Kde leží naša bieda*
*1967 – *Zhasnuté slnko*
*1969 – *Traja z deviateho poschodia*, triptych
*1970 – *Dosť dobrí chlapi*, filmový scenár (réžia Jozef Režucha)
*1975 – *Straty a nálezy*, televízny seriál
*1979 – *Dobrí ľudia ešte žijú*, triptych

### Tvorba pre deti
*1963 – *Výlet nad oblaky*, rozprávková knižka
*1965 – *Zradná čapica*, zborník krátkych scénických útvarov pre deti

### Publicistické diela
*1966 – *Tu Bratislava. Rozhlas v retrospektíve a perspektíve*

### Spomienky
*2007 – *Moje radosti. Polstoročie s ochotníkmi 19562006*

## Ocenenia
* 1972 – Národná cena SSR
* 1977 – Štátna cena Klementa Gottwalda
* 1975 – zaslúžilý umelec.

## Referencie

## Externé odkazy
* 

Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Česko-slovenskí zaslúžilí umelci
Kategória:Poslanci SNR
Kategória:Vyučujúci na Vysokej škole múzických umení v Bratislave
Kategória:Osobnosti z Pliešoviec
Kategória:Absolventi Divadelnej fakulty Vysokej školy múzických umení
Kategória:Pracovníci Československého rozhlasu